b'\n_START_ARTICLE_\nSal\xc3\xa7a\n_START_PARAGRAPH_\nSal\xc3\xa7a o Domates sal\xc3\xa7as\xc4\xb1 \xc3\xa9s tom\xc3\xa0quet en pasta, o m\xc3\xa9s aviat concentrat de tom\xc3\xa0quet en la cuina i llengua turques i t\xc3\xa9 una vasta \xc3\xa0rea d\'\xc3\xbas en la gastronomia de Turquia._NEWLINE_Cal destacar que Turquia \xc3\xa9s el tercer productor m\xc3\xa9s gran de tom\xc3\xa0quets al m\xc3\xb3n i es troba entre els majors pa\xc3\xafsos exportadors de concentrat.\n_START_SECTION_\nConsum i varietats\n_START_PARAGRAPH_\nLa sal\xc3\xa7a turca \xc3\xa9s diferent del pur\xc3\xa9 de tom\xc3\xa0quet, \xc3\xa9s molt concentrada i sempre salada. A la cuina turca la sal\xc3\xa7a es fa servir en gaireb\xc3\xa9 tots els plats calents i per a fer "domates sos" (salsa de tom\xc3\xa0quet) a l\'hivern, ja que a l\'estiu generalment hom prefereix els tom\xc3\xa0quets per a fer aquesta salsa. Com que la sal\xc3\xa7a \xc3\xa9s salada, moltes vegades no cal afegir sal, o b\xc3\xa9 se n\'afegeix molt poca durant l\'elaboraci\xc3\xb3 de les menges que en porten._NEWLINE_Quan es fa amb pebrots vermells la sal\xc3\xa7a s\'anomena biber sal\xc3\xa7as\xc4\xb1 i \xc3\xa9s d\'\xc3\xbas molt com\xc3\xba a la cuina de les regions al sud de Turquia. Generalment es fa amb pebrots sense picant per\xc3\xb2 tamb\xc3\xa9 existeix la versi\xc3\xb3 picant.'